PROTOKOL O KONTROLI ULASKA I IZLASKA U GIMNAZIJU SISAK

Drage učenice, učenici, poštovani roditelji i ostali posjetitelji Gimnazije Sisak,

Obavještavamo vas o pravilima ulaska i izlaska iz škole, sukladno Protokolu o kontroli ulaska i izlaska u školskim ustanovama, kako bismo osigurali sigurnost i kvalitetnu organizaciju rada unutar škole.

Ulazna vrata škole bit će zaključana tijekom cijelog radnog vremena škole. Tijekom malih odmora učenicima nije dopušteno napuštanje školske ustanove.

Ulazak u školsku ustanovu dopušten je samo na glavni ulaz.

Kako bi se osigurala sigurnost i organizacija, molimo vas da se pridržavate sljedećih pravila:

1. Ulazak roditelja

Roditelji mogu ulaziti u školsku ustanovu samo u dogovorenom terminu uz prethodnu najavu ili na poziv od strane školske ustanove, o čemu se obavještava radnik na ulazu u školu.

Roditelji koji dolaze na informativne razgovore s razrednicima obvezni su poštovati raspored koji objavljuje školska ustanova.

Radnik škole dužan je preuzeti stranku na ulazu te nakon sastanka ispratit stranku iz školske ustanove.

Radnik školske ustanove obavezan je provjeriti identitet osobe koja ulazi u školu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu.

1. Roditeljski sastanci

U slučaju održavanja roditeljskog sastanka, razrednik prisutne roditelje dočekuje na ulazu u školsku ustanovu i vodi do učionice, a nakon završetka roditeljskog sastanka razrednik prati roditelje do izlaza.

1. Ostali posjetitelji

Svi posjetitelji koji nisu radnici škole ili učenici školske ustanove moraju biti evidentirani i u pratnji radnika školske ustanove upućeni na dogovoreno mjesto i ispraćeni iz školske ustanove

Molimo vas za razumijevanje i suradnju u provođenju ovog Protokola, koji je u skladu s važećim propisima objavljenim na stranici škole.